Parabola GNU/Linux – zorta linuksowo ôparto ô Arch Linux, je mogebne ôdpalić uōnom na kōmputrach ze architekturōma i686, x86 64 a tyż, we ôdrōżniyniu od Arch Linuksa na mips64, używo uōna ino swobodnygo ôprogramowania. Kej we Archu Parabola GNU/Linux to dystrybucyjo, kero mo być łatwo we konfiguracyji a we użytkowaniu. Łatwość ta niy je ôśōngano bez srogo wielość graficznych konfiguratorōw, a bez dobrze rozmiyszczōne a konstruowane pliki konfiguracyjne, skrypty a programy. Parabola GNU/Linux to jedno ze dystrybucyji wymiynionych ôd Free Software Foundation kej fest do porzōndku swobodne dystrybucyje . Społeczno umowa projektu Parabola GNU/Linux. Ô cwekach projektu Parabola godo dolszo umowa społeczno: "Społeczno umowa projektu Parabola GNU/Linux je wyrozem zaangażowanio we tworzynie dystrybucyji ôprogramowanio cuzamen ze społecznośćōm swobodnygo ôprogramowanio a uōnyj używoczami we szczygōlności. Beztuż, naszo społeczno umowa durś bydzie lazła za filozofijōm swobodnyj wiedzy. Wszyjske sprowyjynia do tyj społecznyj umowy muszōm być zgodne ze duchym Ruchu Swobodnygo Ôprogramowanio. Parabola GNU/Linux je swobodnym ôprogramowaniym. Bydzie zgodno ze Wytycznymi lo swobodnygo systymu ôperacyjnygo, wiync niy bydzie zawieroła, sugerowała, ani zalecała użycio własnościowygo ôprogramowanio abo własnościowyj dokumentacyji a niy bydzie we żodyn knif podporowoła uōnych instalacyji abo fungowanio. Noleżōm do uōnych: własnościowe ôprogramowaniy, firmware dostympny ino we wersyji binornyj, bloby binorne. Parabola GNU/Linux a inksze dystrybucyje. Cwekym projektu Parabola je podporowanie ruchu swobodnygo ôprogramowanio tak, kejby konkurencyjo skupioła sie ino we wysiłkach przeciwko ôprogramowaniu niyswobodnymu. Projekt Parabola bydzie robiōł staranio, by wspiyroć inksze projekty swobodnygo ôprogramowania nojlepiyj kej poradzi a kożdo informacyjo we naszym projekcie bydzie dostympno lo kożdygo, kery bydzie tygo chcioł. Dotyczy to tyż naszych repozytoryjōw a paketōw ôprogramowanio. Parabola GNU/Linux a uōnyj społeczność. Naszo społeczność je demokratyczno we tym znoczyniu, aże społeczność biere tajla we kożdyj sprawie, we keryj potrzebno je decyzyjo. Zachyncōmy społeczność do wspōłroboty przi rozwoju projektu. Parabola GNU/Linux a Arch Linux. Dystrybucyjo Parabola GNU/Linux je swobodnōm wersyjōm dystrybucyji Arch Linux. Dowōmy repozytoryjo a ôbrozy instalacyjne ze siymniyntym niyswobodnym ôprogramowaniym. Szanujemy filozofijo KISS (ang. Keep It Simple, Stupid) ôbowiōnzujōncōm we dystrybucyji Arch Linux a uōnyj proces rozwoju. We tym znoczyniu dystrybucyjo Parabola utrzimuje zgodność ze titla pochodzynio po to, coby ułatwić migracyjo egzistujōncych instalacyj ArchLinux do zawiyrajōncych ino swobodne ôprogramowaniy. " Rōżnice we sztosunku do Arch Linux. Parabola użiwo ino blank swobodnygo ôprogramowanio ze ôficjalnych repozytoryjōw Archa lo architektur i686 a x86_64. Krōm tygo lo niy blank swobodnych paketów, tam kaj to możebne użiwo własnych zamiennikōw, lo bajszpila kernel Linux-libre miast standardowygo kernela Linux. We procesie filtrowanio ôstoło siymniyntych ōngyfer 400 paketōw ze repozytoryjōw Archa kere niy poradzōm wymagańōm FSF dotyczōncych swobodnygo ôprogramowanio. Uod anfanga roku 2011 hakery Paraboli dali anfang wywijaniu wersyji tyj dystrybucyji lo kōmputrōw, kere użiwajōm rozwijanygo we Chinach procesora Loongson. Insztalacyjo. Sōm dwa knify nainsztalowanio Paraboli: systym tyn możebne je nainsztalować ze ôbrozōw ISO abo eli systym Arch Linux je już nainsztalowōny, je mogebne przemigrować do Paraboli bez pōmiana repozytoryjōw Archa na repozytoryjo Paraboli, ôroz insztalujōnc paket your-freedom, kery konfliktuje ze kożdym znōmym niyswobodnym paketem, kery niy mo swojygo ôdpowiednika we repozytoryjach Paraboli. Uoficjalno neczajta Parabola GNU/Linux appears on archwiki Parabola GNU/Linux appears on news section on SOLAR website (Software Libre Argentina)